Her Iechyd, Lles a Gwytnwch Emosiynol Plant a Phobl Ifanc

Sut gallwn ni ddarparu cefnogaeth ddigidol o gwmpas ymyriad ac atal cynnar i blant a phobl ifanc rhwng 8-11 oed i feithrin gwytnwch yn eu hiechyd a’u lles emosiynol?



Mae iechyd a lles emosiynol ar agenda pawb. Mae mwy o blant a phobl ifanc yn profi iechyd meddwl a lles emosiynol gwael gan gynnwys lefelau cynyddol o bryder, iselder a hunan niweidio. Mae’r galw am gefnogaeth yn cynyddu ar draws bob sector gwasanaeth ac er gwaethaf ymdrechion pawb, mae gwasanaethau ar gyfer iechyd meddwl plant a phobl ifanc ar hyn o bryd yn amrywio’n fawr ar draws Gogledd Cymru. Nid yw llwybrau gofal bob amser yn glir, ac nid yw cyfeiriadau at wasanaethau bob amser yn briodol.

Bydd y ffrwd gwaith Iechyd, Lles a Gwytnwch Emosiynol (rhan o’r Rhaglen Trawsnewid Plant a Phobl Ifanc yng Ngogledd Cymru) yn datblygu fframwaith a fydd yn:

* Cwmpasu’r ‘Pum Ffordd at Lesiant’
* Yn ddwyieithog, yn unol â deddf yr Iaith Gymraeg
* Yn tanategu datblygiad adnoddau
* Cael ei fapio yn erbyn cerrig milltir datblygiadol plant 8-11 oed
* Yn canolbwyntio ar ymyriad cynnar i blant a’u teuluoedd

Mae gan bob sgil craidd neu ymddygiad frawddeg ‘Mi fedraf’ o safbwynt plentyn / unigolyn ifanc, rhiant neu ofalwr ac oedolyn dibynadwy arall.

Yr her SBRI yw i benderfynu ar y dull digidol mwyaf effeithiol i sicrhau bod cynnwys y fframwaith yn hygyrch i ddefnyddwyr sy’n cynnwys y plentyn / unigolyn ifanc, rhiant/gofalwr yn ogystal â gweithwyr proffesiynol, a bydd yn cael ei gynnal ar sail barhaus. Bydd cynnwys y fframwaith yn seiliedig ar dystiolaeth ac ymarfer, ac yn cael ei arwain gan y rhai sy’n gweithio ym meysydd iechyd meddwl, addysg a gofal cymdeithasol.

Byddai datrysiad angen ystyried y canlynol:

* Hunan gymorth dan arweiniad i blant a’u teuluoedd
* Profiadau gwahanol sy’n gyffrous a deniadol i ddefnyddwyr yn dibynnu pwy ydynt e.e. plant, rhieni, gweithwyr proffesiynol
* Hawdd eu llywio
* Angen dangos gallu dwyieithog ar gyfer cam 2
* Addasadwy (e.e. brandio ar gyfer plant 8-11 oed a ganddynt)
* Gellir ei gynnal gan ddefnyddwyr perthnasol (e.e. diweddaru cynnwys)
* Gallu addasu a thyfu
* Yn fforddiadwy, dangos gwerth am arian
* Gallu dadansoddi defnydd

Bydd her SBRI yn agwedd ‘carlam’ 2 Gam sydd wedi’i fanylu isod, i’w gwblhau erbyn diwedd Ionawr 2022.

Strwythur yr Her:

***Cam 1***

Ymarferoldeb ac Arddangoswr – Rydym yn edrych i ariannu hyd at bedwar prosiect hyd at £10,000.00 yr un, yn cynnwys TAW, i’w cyflwyno dros gyfnod o 2 fis. Oherwydd natur gyflym y prosiect, byddai’r datrysiadau ar ddiwedd y cam hwn ar ffurf prototeip yn barod i’w arddangos yn y cam nesaf.

***Cam 2***

Datblygu a Phrofi – Fe all y prosiectau mwyaf addawol yng Ngham 1 gael y cyfle i gael mynediad at gyllid ychwanegol i gael eu datblygu ymhellach a phrofion cadarn. Gall ymgeiswyr llwyddiannus geisio am gyfran o £40,000.00 yn cynnwys TAW, gyda’r bwriad o ddatblygu dau brosiect Cam 1 (£20,000 yr un) i ddarparu sicrwydd, dilysiad a phrawf bychan o gysyniad. Dylai’r datrysiad ar ddiwedd y cam hwn fod yn fasnachol ymarferol ac yn barod i’w brynu.

**Dyddiadau Allweddol:**

|  |  |
| --- | --- |
| **Carreg filltir** | **Dyddiadau allweddol \*\* gallant newid** |
| Lansiad yr Her | 2 Awst 2021 |
| Digwyddiad briffio | Wythnos yn dechrau 16 Awst 2021 |
| Dyddiad cau | 31 Awst 2021 |
| Cyfarfod â chyflenwyrBydd y Bwrdd yn sgorio ceisiadau 1-5 | Wythnos yn dechrau 6 Medi 2021 |
| Gwobrwyo Cytundebau ar gyfer Cam 1 | 13 Medi 2021 |
| Dechrau Cam 1 | 4 Hydref 2021 |
| Dechrau Cam 2 | 29 Tachwedd 2021 |
| Cau’r Prosiect | 24 Ionawr 2022 |

**Digwyddiad Briffio**

Dilynwch y ddolen isod i gofrestru eich diddordeb ar gyfer y Digwyddiad Briffio.

Manylion a ychwanegwyd yn fuan

<https://www.eventbrite.co.uk/e/sbri-briefing-event-emotional-health-wellbeing-and-resilience-challenge-tickets-165732294755>

**GWYBODAETH BELLACH**

Am fwy o wybodaeth ar y gystadleuaeth hon, ewch i: [https://sdi.click/ehwr](https://scanmail.trustwave.com/?c=261&d=9_KC4Xu_vJOnGyDEaZJ76uiW3kAoX82W7hW476033g&u=https%3a%2f%2fsdi%2eclick%2fehwr)

Am unrhyw ymholiadau ynghylch y gystadleuaeth, e-bostiwch: SBRI.COE@wales.nhs.uk